പുനരുജ്ജീവന ചര്ച്ചകള്ക്ക് തുടക്കമിട്ട് കെ.ത്രി.എ തൃശൂര്: കൊവിഡിനെതുടര്ന്ന് തളര്ച്ചയിലായ ഉത്പാദന, വാണിജ്യ, സേവന, ടൂറിസം മേഖലകളെ പുനര്ജീവിപ്പിച്ച് സാധാരണനിലയിലേക്ക് എത്തിക്കാന് ഉത്തേജകപദ്ധതികള് ആവിഷ്കരിക്കാന് കേരളത്തിലെ പരസ്യ ഏജന്സികളുടെ സംഘടനയായ കെ.ത്രി.എയുടെ നേതൃത്വത്തില് യോഗംചേര്ന്നു. നമുക്കൊരുമിക്കാം അതിജീവിക്കാന് എന്ന സന്ദേശവുമായി സൂമില് നടത്തിയ യോഗത്തില് ദൃശ്യ, അച്ചടി, റേഡിയോ മാദ്ധ്യമങ്ങള്, കോണ്ഫെഡറേഷന് ഒഫ് ഇന്ത്യന് ഇന്ഡസ്ട്രി, കേരള മാനേജ്മെന്റ് അസോസിയേഷന്, ഗോള്ഡ് ആന്ഡ് സില്വര് മര്ച്ചന്റ് അസോസിയേഷന്, ടെക്സ്റ്റൈല്സ് അസോസിയേഷന്, വ്യാപാരിവ്യവസായി സംഘടനകള്, മൈക്രോ, സ്മോള് സ്കെയില് ഇന്ഡസ്ട്രികളുടെ സംഘടനകള്, ഇന്ത്യന് ആഡ് ഫിലിം മേക്കേഴ്സിന്റെ സംഘടനയായ ഐയാം, അഡ്വര്ട്ടൈസിംഗ് ഇന്ഡസ്ട്രീസ് അസോസിയേഷന്, തുടങ്ങിയ നിരവധി സംഘടനാ പ്രതിനിധികള് പങ്കെടുത്തു. കെ.ത്രി.എ സംസ്ഥാന ജനറല് സെക്രട്ടറി രാജു മേനോന് സ്വാഗതം ആശംസിച്ചു. കെ.ത്രി.എ ചീഫ് പേട്രണ് ജോസഫ് ചാവറ ആമുഖപ്രസംഗം നടത്തി. കെ.ത്രി.എ പ്രസഡിന്റ് ജെയിംസ് വളപ്പില നന്ദി അറിയിച്ചു.